NARIADENIE KOMISIE (ES) č. 1089/2008
z 5. novembra 2008,
ktorým sa mení a dopĺňa nariadenie Komisie (ES) č. 1832/2006, ktorým sa ustanovujú prechodné opatrenia v sektore cukru z dôvodu pristúpenia Bulharska a Rumunska
KOMISIA EURÓPSKYCH SPOLOČENSTIEV,
so zreteľom na Zmluvu o pristúpení Bulharska a Rumunska,
so zreteľom na Akt o pristúpení Bulharska a Rumunska, a najmä na jeho článok 41 a článok 21 v spojení s bodom 4 oddielu 3 písm. a) prílohy V,
keďže:
(1)
V oddiele 2 kapitoly II nariadenia Komisie (ES) č. 1832/2006 (1) sa ustanovujú opatrenia, ktoré sa týkajú určenia a odstránenia nadbytočných množstiev cukru v Bulharsku a Rumunsku k dátumu ich pristúpenia k Európskej únii. Stanovujú sa v ňom predovšetkým lehoty na určenie nadbytočných množstiev cukru, na ich odstránenie a na predloženie dôkazov o ich odstránení identifikovanými hospodárskymi subjektmi a/alebo Bulharskom a Rumunskom. Stanovujú sa v ňom tiež referenčné obdobia, ktoré sa majú použiť pri výpočte poplatkov pre Bulharsko a Rumunsko v prípade, ak sa nadbytočné množstvá neodstránia.
(2)
Vzhľadom na oneskorenie pri získavaní potrebných informácií o nadbytočných množstvách v Bulharsku a Rumunsku, ako aj o čase požadovanom na dôkladnú analýzu týchto informácií a diskusiu s príslušnými členskými štátmi Komisia nemohla určiť nadbytočné množstvá cukru k 31. júlu 2007, tak ako sa stanovuje v článku 9 ods. 1 nariadenia (ES) č. 1832/2006.
(3)
S cieľom zaistiť, aby sa oddiel 2 kapitoly II mohol riadne uplatniť, musia sa lehoty predĺžiť.
(4)
Nariadenie (ES) č. 1832/2006 by sa preto malo zodpovedajúcim spôsobom zmeniť a doplniť.
(5)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Nariadenie (ES) č. 1832/2006 sa mení a dopĺňa takto:
1.
V článku 9 ods. 1 sa dátum „31. júlu 2007“ nahrádza dátumom „31. decembru 2008“.
2.
Článok 11 sa mení a dopĺňa takto:
a)
V odseku 1 sa dátum „30. apríla 2008“ nahrádza dátumom „30. septembra 2009“.
b)
Odsek 3 sa mení a dopĺňa takto:
i)
Dátum „30. apríla 2008“ sa nahrádza dátumom „30. septembra 2009“.
ii)
Dátum „31. decembru 2008“ sa nahrádza dátumom „31. máju 2010“.
3.
Článok 12 sa mení a dopĺňa takto:
a)
V odseku 1 sa dátum „31. júlu 2008“ nahrádza dátumom „31. decembru 2009“.
b)
V odseku 2 štvrtom pododseku sa dátum „30. apríla 2008“ nahrádza dátumom „30. septembra 2009“.
4.
Článok 13 sa mení a dopĺňa takto:
a)
V odseku 1 sa dátum „31. augusta 2008“ nahrádza dátumom „31. januára 2010“.
b)
Odsek 2 sa mení a dopĺňa takto:
i)
V prvom pododseku sa dátum „30. apríla 2008“ nahrádza dátumom „30. septembra 2009“.
ii)
V druhom pododseku sa dátum „31. decembru 2008“ nahrádza dátumom „31. máju 2010“.
iii)
V treťom pododseku sa dátum „31. októbru 2008“ nahrádza dátumom „31. marcu 2010“.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. novembra 2008